Temeljem članka 2. Pravilnika o financijskom izvještavanju u proračunskom računovodstvu (Narodne novine br. 37/22.), članaka 71. i 82. Pravilnika o proračunskom računovodstvu i Računskom planu (Narodne novine br. 124/14., 115/15., 87/16., 3/18, 126/19. i 108/20.) i članka 26. i 143. Statuta Osnovne škole Samobor, Školski odbor na \_\_\_\_\_\_32\_\_\_\_\_ sjednici, održanoj 31.05.2024. godine, donosi

**ODLUKU**

**o raspodjeli rezultata Osnovne škole Samobor za 2023. godinu**

**Članak 1.**

Ovom Odlukom utvrđuje se financijski rezultat Osnovne škole Samobor ostvaren na 31.12.2023. godine u iznosu od 33.963,02 €.

**Članak 2.**

Prema izvorima financiranja, financijski rezultat sastoji se od:

* namjenskih viškova vlastitih prihoda, prihoda po posebnim namjenama, prihoda od pomoći i prihoda od donacija u ukupnom iznosu od 47.135,62 €
* namjenskih manjkova prihoda od pomoći u ukupnom iznosu od 13.172,60 €

što ukupno iznosi 33.963,02 €.

**Članak 3.**

Za iznos od 62.575,84 € umanjuje se manjak prihoda poslovanja od nefinancijske imovine, uz istodobno umanjenje viška poslovanja nakon čega se financijski rezultat sastoji od viška prihoda poslovanja u iznosu od 33.963,02 €.

**Članak 4.**

Manjak prihoda iz članka 2. ove Odluke koji se odnosi na nepodmirene obveze iz izvora financiranja Ministarstva znanosti i obrazovanja pokriven je ostvarenjem prihoda od nadležnog proračuna tijekom 2024. godine (podmirenjem obveza prema dobavljačima od strane Grada Samobora).

**Članak 5.**

Struktura namjenskih viškova / manjkova iz članka 2. korigirana za iznos iz članka 3. ove Odluke je kako slijedi:

* višak vlastitih prihoda u ukupnom iznosu od 7.256,76 €,
* višak prihoda po posebnim namjenama u ukupnom iznosu od 34.974,68 €,
* viška prihoda od pomoći u ukupnom iznosu od 4.047,54 €,
* manjak prihoda od pomoći u ukupnom iznosu od 13.172,60 €,
* višak prihoda od donacija u ukupnom iznosu od 856,64 €.

Viškovi namjenskih prihoda rasporedit će se izmjenama i dopunama financijskog plana za 2024. godinu, kako slijedi:

(1) višak vlastitih prihoda u ukupnom iznosu od 7.256,76 € utrošit će se za na rashode za usluge tekućeg i investicijskog održavanja.

(2) višak prihoda po posebnim namjenama u ukupnom iznosu od 34.974,68 € utrošit će se na usluge tekućeg i investicijskog održavanja, sitni inventar i ostale usluge,

(3) višak prihoda od pomoći u ukupnom iznosu od 4.047,54 € odnosi se na neutrošena sredstva Ministarstva znanosti i obrazovanja koja se odnose na dodjeljena sredstva za nabavu psihodijagnostičkih sredstava što će se utrošiti namjenski u skladu s Odlukom o dodjeli bespovratnih sredstava osnovnim i srednjim školama za nabavku psihodijagnostičkih sredstava, neutrošena sredstva Ministarstva znanosti i obrazovanja koja se odnose na troškove za plaće po sudskim sporovima u iznosu 55,77 € koja će se utrošiti na plaće po sudskim sporovima i doprinose na plaću, te neutrošena sredstva od uplata ŽSV i Agencije za odgoj i obrazovanje u iznosu od 2.412,89 € ostaje na raspolaganju voditeljima županijskog stručnog vijeća za službena putovanja, uredski materijal i ostale materijalne rashode.

 (4) višak prihoda od donacija u ukupnom iznosu od 856,64 € odnosi se na neutrošena sredstva Županijskog školskog športskog saveza u iznosu od 271,30 €, a koja ostaju na raspolaganju ŽŠŠS za naknade troškova zapšoslenicima, službenu, radnu i zaštitnu odjeću i obuću, rashode za materijal i rashode, rashode za usluge, reprezentaciju, materijal i sirovine i ostale nespomenute rashode poslovanja i na neutrošena sredstva u iznosu od 585,34 €, a odnose se na privatne donacije za opremanje učionice za specijalna odjeljenja za domaćinstvo koja će se utrošiti na uredski materijal namijenjen za specijalna odjeljenja.

 Namjenski manjak prihoda od pomoći uvrstit će se u Financijski plan Osnovne škole Samobor izmjenama i dopunama financijskog plana za 2024. godinu u ukupnom iznosu od 13.172,60 €, a odnosi se djelom na troškove usluge prijevoza za učenika s teškoćama u razvoju u iznosu od 312,83 € i na troškove školske prehrane financirane od strane MZO-a u iznosu od 12.859,77 €. Namjenski manjak je pokriven ostvarenjem prihoda od Ministarstva znanosti i obrazovanja tijekom 2024. godine.

**Članak 6.**

Odluka stupa na snagu danom donošenja.

KLASA: 400-07/24-01/1

UR. BROJ: 238-27-14-24-1

Samobor, 31. svibnja, 2024. , godine.

Presjednica školskog odbora: Ravnatelj:

Maja Karlo Goran Ivan Maroš